system
Răspunde în limba română, în stilul Wikipedia, cat mai corect gramatical.
user
Dă-mi un rezumat despre Daniel Niculae.
assistant
Daniel George Niculae ()  un fotbalist român retras din activitate. El are în palmares cu FC Rapid București un campionat al României, două cupe ale României și două supercupe. A debutat în Liga 1 pe 16 mai 2001 în fața Stelei, scor 1-1.

Carieră

Rapid București (2001-2006)

Daniel Niculae și-a început cariera la Rapid București în anul 2000. A reușit să își ajute echipa să câștige campionatul în sezonul 2002-2003. În Cupa UEFA 2005-2006, a reușit să formeze împreună cu Mugurel Buga, una dintre cele mai puternice perechi de atac din competiție. Rapid a reușit să ajungă în acel sezon până în sferturile competiției, când a fost eliminată de Steaua București și a reușit să câștige Cupa României în fața Național București.

În martie 2006 a primit Medalia „Meritul Sportiv” clasa a II-a cu o baretă din partea președintelui României de atunci, Traian Băsescu, deoarece a făcut parte din echipa Rapidului care a obținut calificarea în sferturile Cupei UEFA 2005-2006.

AJ Auxerre (2006-2010)

Niculae a semnat cu formația franceză AJ Auxerre în vara anului 2006 pentru 3,3 milioane de euro. În primul său sezon a marcat 4 goluri în Cupa UEFA, dar nu a reușit să marcheze în Ligue 1. În următorul sezon a marcat 11 goluri și a reușit să își țină echipa în prima ligă.

În sezonul 2009-2010, președintele clubului a dorit să îl împrumute la un alt club, dar s-a răzgândit deoarece nou-venitul Alexandre Licata s-a accidentat. Daniel Niculae a devenit mai mult un creator de goluri, decât un marcator. El a fost al treilea cel mai bun assist.

Monaco & Nancy (2010-2012)

După expirarea contractului său cu AJ Auxerre pe 15 iunie 2010, Niculae a semnat pe 3 ani cu rivali de la AS Monaco. Acolo a petrecut un prim sezon nu foarte bun și a fost împrumutat la AS Nancy.

Kuban Krasnodar

În ultimul an de contract la Monaco, Niculae a fost vândut în Rusia la Kuban Krasnodar, unde a semnat pe 2 ani. El a semnat cu Kuban, în speranța că antrenorul român, Dan Petrescu, îl va titulariza și îl va ajuta să crească. Antrenorul român a plecat de la Kuban, după venirea lui Niculae, iar jucătorul nu a prea prins primul 11.

Cariera internațională 

A debutat pentru echipa națională a României la data 20 august 2003 în meciul Ucraina 0–2 România. A evoluat alături de selecționata României la Campionatul European de Fotbal 2008. A fost folosit titular împotriva Franței și Italiei și a intrat pe teren pe parcursul reprizei secunde cu Olanda. Nu a marcat nici un gol în cele trei meciuri. În martie 2008 a primit Medalia „Meritul Sportiv” clasa a III-a, pentru rezultatele obținute în preliminariile Campionatului European și pentru calificarea la turneul final din 2008.

Goluri marcate pentru națională

Coloana "Scor" indică cât a devenit scorul ca urmare a golului înscris de Daniel Niculae, iar coloana "Rezultat final" reprezintă scorul cu care s-a terminat meciul.

Palmares
Rapid București
 Liga I (1): 2002-03
 Cupa României (2): 2001-02, 2005-06
 Supercupa României (2): 2002, 2003

Astra Giurgiu
 Liga I (1): 2015-16
 Supercupa României (1): 2016

Note

Legături externe
  Pagina Oficială pe Facebook
  Profilul pe RomanianSoccer
 Profilul  pe site-ul FC Astra
 Profilul pe Transfermarkt
 Profilul pe National Football Teams
 Profilul pe LFP.fr

Nașteri în 1982
Fotbaliști români
Atacanți
Fotbaliști ai FC Rapid București
Fotbaliști ai FC Astra Giurgiu
Fotbaliști internaționali români
Sportivi români în viață
Decorați cu Medalia „Meritul Sportiv”
Fotbaliști ai AS Monaco FC